უნგრეთის გეოგრაფია
უნგრეთის რესპუბლიკა მდებარეობს ცენტრალურ ევროპაში-შუა დუნაის დაბლობზე. მისი ფართობია 93 030 კმ². 2 258 კმ. საერთო სიგრძით დასავლეთით ესაზღვრება ავსტრიას, ჩრდილოეთით სლოვაკეთს, აღმოსავლეთით უკრაინას, სამხრეთ-აღმოსავლეთით რუმინეთს, სამხრეთით სერბეთს და ხორვატიას, ხოლო სამხრეთ-დასავლეთით სლოვენიას. უნგრეთი თანამედროვე საზღვრებში ძირითადად მეორე მსოფლიო ომის შემდეგ ჩამოყალიბდა. უნგრეთს ზღვაზე გასასვლელი არ გააჩნია.